
 Province of the

EASTERN CAPE

EDUCATION

**DIRECTORATE SENIOR CURRICULUM MANAGEMENT (SEN-FET)**

**HOME SCHOOLING SELF-STUDY WORKSHEET 16**

|  |  |  |  |  |  |
| --- | --- | --- | --- | --- | --- |
| **SUBJECT** | ISIXHOSA HL | **GRADE** | 12 | **DATE** |  |
| **TOPIC** | **Poetry:****Umbongo:** **UNOZAKUZAKU – ZS Qangule**  | **TERM 1****REVISION** | (Please tick) | **TERM 2 CONTENT** x | (Please tick) |
| **TIME ALLOCATION** | 40 Imizuzu | **TIPS TO KEEP HEALTHY**1. **WASH YOUR HANDS** thoroughly with soap and water for at least 20 seconds. Alternatively, use hand sanitizer with an alcohol content of at least 60%.2. **PRACTICE SOCIAL DISTANCING** – keep a distance of 1m away from other people.3. **PRACTISE GOOD RESPIRATORY HYGIENE**: cough or sneeze into your elbow or tissue and dispose of the tissue immediately after use.4. **TRY NOT TO TOUCH YOUR FACE.** The virus can be transferred from your hands to your nose, mouth and eyes. It can then enter your body and make you sick. 5. **STAY AT HOME.**  |
| **INSTRUCTIONS** | Le worksheet iqulathe imibuzo emifutshane yombongo, fundisisa izicatshulwa zombongo ezibini ezinikiweyo wandule ukuwuphendula. Unikwe imibuzo emi-2 yombuzo 1 nombuzo 2.Zikorekishe wandule ukwenza izilungiso ujonge kwiimpendulo ozinikiweyo. |

**IMIBUZO YOKUZILUNGISELELA**

|  |  |  |
| --- | --- | --- |
| **UMBUZO 1: UMBUZO OMFUTSHANE**Funda esi sicatshulwa sombongo silandelayo, wandule ukuphendula imibuzo olandelayo. |  |  |

|  |  |  |  |
| --- | --- | --- | --- |
|  | **UNOZAKUZAKU – ZS Qangule** 1. Indod'encazwa ngabakhulu kwanabanci,
2. Kufunek'ingalandulanga kodwa yenz' ezo nto
3. Imaz'esengekayo nok'isisaqhaga,
4. Kaloku yindlezan'ayinakoma kuthi tu.
5. Lo mf'akamntwana kodw'akaxhego,
6. Izicithi ziwubonile umtsi wakh'edlula.
7. Lithemb'elingafuni kudanisa mntu.
8. Isiqalo ndawonye nesiphelo sendaba nguye.
9. Sel'ethwel'ufele emagxen'egoduka,
10. Ehamb'ezimfikila yimbek'ebekuyo.
11. Selekubon'ukuphumelela kobo buhlobo,
12. Ekufikeni kwakh'ekhaya komemelelwa.
13. Wayi wayi ngabantu bekhaya,
14. Kunge kumhla kwathiwa kwahluzwa,
15. Wonke k'umntu amamele ngeendlebe namehlo,
16. Kude kuphele yonk'int'ebithetha.
 |  |  |

|  |  |  |  |
| --- | --- | --- | --- |
| 1.1 | Luphuhlisa ntoni ngonozakuzaku uchasaniso olusetyenziswe kumqolo wesi-3? |  | (2) |
| 1.2 | Tyhila ngesivakalisi ESINYE okuthethwa yimbongi ngonozakuzaku kwisitanza sesi-2. |  | (2) |
| 1.3 | Cacisa umfanekiso ntelekelelo ozotywa kumqolo we-33 ngonozakuzaku.? |  | (2) |
| 1.4 | Chaza ukuba sidalwe njani isingqisho salo mbongo. |  | (2) |
| 1.5  | Nika umyalezo ofumaneka kulo mbongo ngonozakuzaku. |  | (2) |
|  |  |  | **[10]** |

**IIMPENDULO**

|  |  |  |  |
| --- | --- | --- | --- |
| 1.1 | Luphuhlisa ukuba unozakuzaku uyazikhupha iimfanelo nangona ezikhupha eqale wazilandula. √√/Luphuhlisa ukuba unozakuzaku uyazenza izibele nangona ezenza emva kokuba eceliwe. √√(Nayiphi na kwezi.) |  | (2) |
| 1.2 | Unozakuzaku ngumntu osele engqathuva ekuthenjelwe kuye ukuba uyawuqala aye kuwugqiba umcimbi wobulawu. √√/Ukuba unozakuzaku ngumntu ongemdala kuyaphi, uhambela phezulu kulo msebenzi wakhe kwaye udlala indima ephambili kumcimbi wobulawu. √√/ Indoda enamava nebaziyo ubunzima bendlela aza kuyihamba.(Nayiphi na kwezi.) |  | (2) |
| 1.3 | Ngumfanekiso-ntelekelelo ophuhlisa ukuba xa efikile unozakuzaku abantu abazizihlobo bayafika ngokukhawuleza.√√ |  | (2) |
| 1.4 | Ngokwenza ukuba ngasinye sibenemiqolo emi-4 ukuze uqingqeke√√/ Ngokwenza izitanza ziqingqeke.√√ |  | (2) |
| 1.5 | Ngumyalezo wokuba unozakuzaku udlala indima ephambili xa kuhlanganiswa amakhaya amabini endiselanayo√√/Unozakuzaku udlala indima ekwakheni ubuhlobo kumcimbi wobulawu. √√(Nayiphi na iphendulo echanekileyo.) |  | (2) |
|  |  |  | **[10]** |

|  |  |  |
| --- | --- | --- |
| **UMBUZO 2 UMBUZO OMFUTSHANE**  |  |  |

|  |  |  |
| --- | --- | --- |
| Funda lo mbongo ulandelayo, wandule uphendule imibuzo elandelayo.  |  |  |
|   | **UNOZAKUZAKU – ZS Qangule** 1. Indod' encazwa ngabakhulu kwanabancinci,
2. Kufunek' ingalandulanga kodwa yenz' ezo nto.
3. Imaz' esengekayo nok' isisaqhaga,
4. Kaloku **yindlezan**' ayinakoma kuthi tu.
5. Inyew' idinyazw' ilungiswe nguye,
6. Ngumnt' ontloni ke wasebulawini.
7. Intomb' iyazimel' unin' ambathe,
8. Ngumdibanisi wamakhay' amabini ngobulawu.
9. Nanko k' esiz' ehamb' exhakazela,
10. Abafazi bemhewula, zimkhonkoth' izinja.
11. Iinkomo ziphi, luphi na lon' uswazi?
12. Azi waze njani na? Isazi-mzi k' eso.
13. Imbeko nemibuz' emlindeleyo kwelo khaya.
14. Kodwa ke yinkabi yamalang' ekad' inetha.
15. Indlel' ayaziwa mntu kodw' umhambi wayo,
16. Kuthenjwe yena ngasemv' ujongiwe ngaphambili

………………………………………………………….  |
| 2.1 | Lizisa yiphi intsingiselo igama elibhalwe ngqindilili kumqolo wesi-4? |  | (2) |
| 2.2 | Chaza umsebenzi wemvano-siqalo ekumqolo wesi-5 nowesi-7. |  | (2) |
| 2.3 | Utyhila ntoni ngonozakuzaku umfanekiso-ngqondweni okumqolo wesi-8. |  | (2) |
| 2.4 | Nika umxholo walo mbongo ngesivakalisi esipheleleyo. |  | (2) |
| 2.5 | Ngqina ukuba esi sicatshulwa sombongo sithathwe kumbongo-nkcazo. |  | (2) |
|  |  |  | **[10]** |

|  |  |  |
| --- | --- | --- |
| **UNOZAKUZAKU – ZS Qangule**  |  |  |
| 2.1 | Eli gama lizisa intsingiselo yomntu onobubele, ofudumeleyo nonothando lwabantu.√√ |  | (2) |
| 2.2 | Imvano-siqalo isetyenziselwe ukudala isingqisho.√√ |  | (2) |
| 2.3 | Utyhila ukuba unozakuzaku wakha ubudlelwane phakathi kwamakhaya endiselanayo√√/Utyhila ukuba unozakuzaku usisithunywa esingumlomo wamakhaya endiselanayo kwimicimbi emalunga nozekelwano.√√ (Nayiphi na kwezi) |  | (2) |
| 2.4 | Umxholo walo mbongo kukubaluleka kwendlela yokuziphatha namava anawo umntu ongunozakuzaku√√/Ubuchule nobugcisa bukanozakuzaku ekudibaniseni amakhaya amabini.√√(Nayiphi na impendulo echanekileyo)Qaphela: Umviwa makanike impendulo esekwe kumbongo wonke. |  | (2) |
| 2.5 | Ngumbongo-nkcazo kuba imbongi isichazela ngeempawu ezibalulekileyo zikanozakuzaku nemisebenzi yakhe.√√(Nayiphi na impendulo echanekileyo) |  | (2) |
|  |  |  | **[10]** |